Margarete Mitscherlich

Margarete Mitscherlich-Nielsen, gebore Nielsen (* 17 Julie 1917 in Gravenstein - tans Gråsten, Denemarke; † 12 Junie 2012 in Frankfurt am Main) was 'n Duitse psigoanalitikus, geneeskundige en skrywer van talle boeke.

Mitscherlich het saam met haar man, die geneeskundige en psigoanalitikus Alexander Mitscherlich (1908-1982), die baanbrekende werk Die Unfähigkeit zu trauern. Grundlagen kollektiven Verhaltens ("Die onvermoë om te betreur. Die grondslag van kollektiewe gedrag") geskryf wat in 1967 diskussie uitgelok het. Hierin het hulle die Nasionaalsosialistiese verlede van Duitsland en die onvoldoende refleksie daaroor in die Adenauer-era van die 1950's en 1960's as voorbeeld geneem om die afwerende houding van die enkeling en die massa teenoor skuld en mede-skuld aan politieke misdade te ondersoek.

Verwysings 

Duitse geneeskundiges
Psigoanalitici
Geboortes in 1917
Sterftes in 2012